Antonie Röell

Antonie baron Röell (De Haach, 21 augustus 1864 – Haarlim, 29 novimber 1940) wie in Nederlânske boargemaster en Kommissaris fan de Keninginne.

 Libben en wurk 
Röell waard yn 1864 yn De Haach berne as soan fan marine-offisier Willem Frederik baron Röell en Anna Cornelia baronesse Collot d' Escury. Nei in karriêre by de Provinsjale Griffy fan Oerisel waard er efterinoar boargemaster fan de gemeenten Ljouwert, Arnhim en Amsterdam. Syn boargemasterskip fan Amsterdam duorre fiif jier. Benammen stedsútwreiding stie dêryn sintraal. 
Yn 1915 folge syn beneaming ta kommissaris fan de Keninginne yn de provinsje Noard-Hollân. Yn dy amtsperioade wiene der (yn 1916) oerstreamingen lâns de Suderseekust, waard de Wieringermarpolder drûchmeald, de Ofslútdyk oanlein en begûn de Dútske besetting.

Hy troude op 20 novimber 1895 te Swol mei Anna Adriana barones de Vos van Steenwijk (1875-1945). Hy ferstoar yn novimber 1940 yn Haarlem. In strjitte yn Amsterdam (Burgemeester Röellstraat) en yn Arnhim (Röellstraat) binne nei him ferneamd. Nei it ferstjerren fan syn broer yn 1937 krige jhr. mr. dr. A. Röell de earstbertetitel fan baron.

Kategory:Nederlânsk liberaal
Kategory:Nederlânsk boargemaster
Kategory:Kommissaris fan de Kening(inne) yn Noard-Hollân
Kategory:Boargemaster fan Ljouwert
Kategory:Nederlânske adel
Kategory:Persoan berne yn 1864
Kategory:Persoan stoarn yn 1940